Fuser 
Terrain i Kattegat med samme Dybde og Bundart og mangler 
paa den ene '/4, saa kan man ikke med Rette undre sig her 
over, omend det indtil videre, forhaabentlig kun indtil videre, 
maa henstaa uafgjort, om det er ,Saltholdighedf, Varme 
eller andre Forhold, der frembringe dette Resultat. 
Jeg maa imidlertid her omtale, at der er en Del af 
Kattegat, der er langt mindre undersøgt end de øvrige, nemlig 
den Del langs Kyster og Grunde, der er under c. 9 Fod Vand; 
thi her kunde ,Hauch" kun udtagelsesvis vove sig ind, og 
Fremtiden vil derfor sikkert kunne bringe en Del nye Locali- 
tetsangivelser og maaske nye Arter paa dette Omraade. 
Jeg har i nærværende Afhandlings specielle Del bestræbt 
mig for at give en Oversigt over, hvor hver enkelt Art af 
vore skalbærende Mollusker findes indenfor Skagen, dog uden 
at nævne alle de enkelte Findesteder, hvilket her kun vilde 
være af ringe Betydning; desuden har jeg tilføjet almindelige 
Bemærkninger om deres Hyppighed, bathymetriske Udbredning 
0. S. V.; thi det har, lige siden jeg begyndte at skrabe, været 
min Overbevisning, at Dyrenes Fordeling selv indenfor smaa 
Omraader er reguleret af visse bestemte Love, om hvilke man 
kun kan haabe at faa et Begreb ved Detailundersøgelser. At 
jeg nu for Tiden er langt fra at kjende alle disse Love og 
ikke en Gang i Stand til rettelig at vurdere de allerede fundne, 
vil vel ingen bebrejde mig; jeg haaber kun, åt de alminde- 
lige Resultater, der findes i denne Afhandlings første Del, ville 
bidrage til at udbrede den Tro, at den valgte Undersøgelses- 
methode ikke er ganske unyttig; mm Overbevisning er det, 
at man uden saadanne Detailundersøgelser aldrig vil kunne 
opnaa fuld Forstaaelse af Organismernes Udbredning 
mRkumtos kid 
